“Agrobank” banklar orasida birinchi bo'lib “Smart Office” ochdi

Zamonaviy qiyofa, zamonaviy xizmatlar — Agrobank smart-ofisidan boshlanadi. Ha, adashmadingiz. Endilikda aholi va biznes vakillari, shunchaki bank xizmatlaridan foydalanmoqchi bo'lgan fuqarolarimiz ham “Agrobank” ning aqlli “Smart Office” xizmatlaridan o'ziga qulay vaqtda foydalanishlari mumkin.

“Smart Office” — aqlli shoxobcha bo'lib, bank xodimlari ishtirokisiz 24/7 rejimida faoliyat yuritadi. Mazkur shaxobchada barcha turdagi bank operatsiyalari avtomatlashtirilgan holda xizmat ko'rsatadi.
Aqlli shoxobchaga kartomat, avtomatlashtirilgan depozit mashina (ADM), video-teller mashinasi (VTM), bankomat, infokioska, Reception-Robot hamda Touchscrean (sensorli ekran) qurilmalari joylashtirilgan.

Ofisga kirishingiz bilan sizni Reception-Robot kutib oladi. Mijozlarni qiziqtirgan savollariga javob beradi. Bankda ko'rsatilayotgan barcha xizmat turlari, o'tkazilayotgan aktsiyalar hamda yangiliklardan xabardor etadi. Ko'rsatilayotgan xizmatlardan foydalanish imkoniyatlari va qurilmalardan foydalanish tartibi to'g'risida batafsil tushunchalar beradi. Mijozlar o'zining veb sahifalariga kirib ma'lumotlarini (ushbu robotning ekranida paydo bo'ladi) olish imkoniga ega bo'ladi. Robot VIP mijozlarni taniydi.
Kartomat qurilmasi orqali mijozlar bankka tashrif buyurmagan holda HUMO va Visa plastik kartalarini olish yoki yaroqlilik muddati o'tgan yoki nosoz bo'lib qolgan hamda yo'qolgan shu turdagi plastik kartalarni qayta olish imkoniyatini beradi.

Avtomatlashtirilgan depozit mashinasi (ADM) yuridik shaxs va yakka tartibdagi tadbirkorlarga bankka tashrif buyurmasdan onlayn tarzda hisob raqamlariga inkassatsiya qilish, naqd milliy valyuta orqali barcha turdagi plastik kartalarni to'ldirish va Agrobank tomonidan rasmiylashtirilgan kreditga hisoblangan foizlarni naqd milliy valyutada to'lash imkonini beradi.
Video-teller mashinasi (VTM) qo'shimcha ekran hamda videomaslahat uskunalari bilan jihozlangan, mazkur qurilma orqali mijozlar barcha turdagi bank operatsiyalarini amalga oshirishi mumkin. Jumladan;
Bankomat qurilmasi (6683 rusumli) — Uzkart to'lov tizimiga ulangan bo'lib, ushbu bankomat orqali:

Eng e'tiborlisi, mazkur bankomat yordamida plastik karta ishtirokisiz, maxsus kod orqali naqd pul yechib olish imkoni mavjud. Buning uchun smartfoningiz “Agrobank” mobil ilovasiga ulangan bo'lishi kerak. Bundan tashqari ushbu qurilma orqali to'lovlarni (telefon, internet provayderlar, kommunal to'lovlar va boshqa…) amalga oshirish mumkin. Bu xizmatlar hozircha faqat “Agrobank”da mavjud.
Bankomat qurilmasi (5800 rusumli) HUMO to'lov tizimiga ulangan bo'lib, ushbu bankomat orqali: — naqd milliy valyuta olish, plastik kartani naqd milliy valyutada to'ldirish mumkin.
Infokioska qurilmasi orqali mijozlar naqd milliy valyutada yoki so'm plastik karta orqali kommunal, paynet amaliyotlarini bajarish hamda kredit so'ndirish xizmatlaridan foydalanadi.
Touchscrean (sensorli ekran) qurilmasi orqali internet banking xizmatidan fodalanish imkoniyati yaratilgan.
“Smart Office”lar har bir viloyat hamda tuman markazlarida qurilishi rejalashtirilgan.